З кожным годам беларуская апазіцыя выглядае ўсё больш слаба і абсурдна, усё менш людзей бярэ ўдзел у мітынгах. Лукашэнка апазіцыі ўжо не баіцца, у яго няма канкурэнтаў, няма сэнсу трымаць усё ў жалезных руках. Ён вызваліў палітзняволеных, з яго знялі санкцыі, Лукашэнка перарабіў пад сябе ўсё, што хацеў. Мне падаецца, што пасля Казахстану, Беларусь – самая камуністычная краіна. Я не мяркую, што нашая краіна раптам стане еўрапейскай, у гэтым сэнсе ўсё стабільна. Мяркую, што Лукашэнка будзе кіраваць яшчэ два тэрміны. А потым ён пакіне сваіх людзей, якіх будзе вельмі складана прыбраць.